"Čo čokolada" na svetskom tržištu
Kompanija iz San Franciska počela je da se širi na globalnom nivou, iako je tek 2009. počela da prodaje čokolade u Sjedinjenim Državama
Kompanija “Čo Čokolada”, sa sjedištem u San Francisku, istovremeno je tradicionalna i savremena. Svoju vrhunsku crnu čokoladu proizvodi u fabrici površine 2800 kvadratnih metara, gdje se odvija cijeli proces - od biranja odgovarajućih zrna kakaa do pakovanja. Naglasak je na ukusu koji se svrstava u određene kategorije, kako bi se potrošačima pomoglo da preispitaju način na koji konzumiraju čokoladu. “ Luis Rozeto je izvršni i kreativni direktor kompanije, dok je njegov partner Džejn Metkalf predsjednik. Čo je već počeo da se širi na globalnom nivou, iako je tek 2009. počeo da prodaje čokolade u Sjedinjenim Državama. Proizvodi te kompanije mogu se naći u specijalnim radnjama širom Britanije, Irske i od nedavno Japana. S obzirom na to da je globalna potražnja za čokoladom u porastu, Metkalf ističe da tržišta u razvoju, poput Indije i Kine, nude značajne poslovne prilike. Za kompaniju, proces proizvodnje vrhunske čokolade počinje od zrna kakaa. Da bi proizvela istančane ukuse, kompanija traga za vrhunskim zrnima kakaa, koje uvozi iz Perua, Ekvadora, Madagaskara i Gane. Zatim, tokom bezbrojnih laboratorijskih testova, zaposleni analiziraju različite varijacije zrna, procesa fermentacije i prženja. Tokom proizvodnje jedne čokolade, koja zadovoljava određene kriterijume, može da se obavi i do 400 testova. Bred Kincer, koji je zadužen za pravljenje čokolade, kaže da u samo jednom proizvodu ima i do 900 mješavina ukusa. “ Fabrika, koja može da proizvede milione čokolada godišnje, ima tradicionalnu strukturu, ali sadrži i veliki broj tehnoloških inovacija, što je odraz nekadašnjeg zanimanja Luisa Rozeta i Džejn Metkalf, osnivača časopisa koji se bavi tehnologijom, “Wired”. Aplikacija na ajfonu, na primjer, omogućava radnicima da nadziru fabričke komande, od grijanja do prekidača. Takođe se radi na virtualnom prikazu fabrike, koji će omogućiti direktni nadzor prostorija i radnika. Pomoću tehnologije i interneta uspostavlja se i kontakt sa uzgajivačima kakaa, od kojih većina nikada nije probala konačan proizvod. Cilj je da se farmeri obuče, kako bi mogli da uzgajaju vrhunska i kvalitetnija zrna kakaa. Iako je cijena možda veća, potrošači su spremni da plate, ističe Metkalf. navodi Rozeto. Taj stav za sada, po svemu sudeći, daje rezultate. Rob Kopf, direktor sektora prodaje u kompaniji, kaže da je obično potrebno dvije do tri godine da bi se pokrili troškovi na tržištu na kojem postoji velika konkurencija. Čo je za sada obezbijedio mrežu distributera na Zapadnoj obali i pokušava da osigura isporuku u drugim velikim gradskim područjima. Zbog savremenog izgleda i etičkog poslovanja, kompanija je po svemu sudeći spremna da zadovolji sve veći broj savjesnih potrošača. Kada je riječ o prodaji, postavlja se međutim pitanje koliko uspjeh zavisi od brendiranja. “ I dok pojedini tvrde da američka čokolada ne može da se takmiči sa konkurencijom na globalnom nivou, Rozeto podsjeća da je američko vino iznenadilo skeptike. On ističe da čokolada može da uradi to isto. .” Opsjednutost čokoladom je za radnike kompanije samo dio posla. Za Metkalf i Rozeta, to je način da direktno komuniciraju sa potrošačima, farmerima i svijetom i imaju pozitivan uticaj koji ostavlja sladak ukus.